En botanica, un hesperidio ye un tipo de baya modificata, a sobén obtenito de citricos. Son un fruito carnoso con cubierta més u menos endurexita, constituita por pericarpo, mesocarpo y endocarpo, y materia carnosa entre o endocarpo u parete interior de l'ovario y as simients. N'este caso, doncas, a parte carnosa no ye constituita por as paretes de l'ovario, ye constituita por carpelos zarratos y inflatos entre ellas y las simients. Cada carpelo zarrato con las celulas que bi ha dentro y as simients constituye un gallo. O disenyo ye doncas diferent de tot a lo d'as bayas, con as que ye posible a confusión, pero en as bayas son o mesocarpo y o endocarpo os que constituyen a materia carnosa u polpa.